Staða efnahagsmála er víða til umfjöllunar . Sveitarstjórn Borgarbyggðar sá í dag ástæðu til að senda frá sér yfirlýsingu vegna ástandsins . Hún er þannig : “ Sveitarstjórn Borgarbyggðar og starfsmenn sveitarfélagsins fylgjast grannt með þeirri þróun og þeim sviptingum sem eiga sér stað í efnahagsmálum Íslands og landsmanna . Sú mikla niðursveifla í fjármálakerfinu sem á okkur dynur kemur sér illa fyrir alla ; einstaklinga , fyrirtæki og sveitarfélög . Sveitarstjórn Borgarbyggðar mun leggja allt kapp á að tryggja grunnþjónustu sveitarfélagsins , vinna er að fara af stað sem byggðarráð leiðir til að fara yfir rekstur sveitarfélagsins í ljósi stöðunnar í efnahagsmálum – ljóst er að bregðast þarf við af festu . ”